Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: követelmények kiadásáról szóló 64/1994. (XII. 15.) FM rendelet mellékletében, továbbá az 5/2006.
Paragraph Index: 88

2. Részletes projektmunkaterv A Részletes projektmunkaterv a táblázatos forma (lásd a következő bekezdést) fölött tartalmazza:  a projekt címét,  a projekt végére előállítandó terméket (produktumot),  a projekt időtartamát. A Részletes projektmunkaterv táblázatos formájú. A táblázat főbb szerkezeti egységei a projektfeladatok, amelyekhez az egyes oszlopok elemei is kapcsolódnak. A táblázat fejlécében az alábbi megnevezésű oszlopok szerepelnek: Kompetenciák Azok a kompetenciák, amelyeket a projekt megvalósítása során a tanulónak meg kell szereznie (lásd: mérendő kompetenciák), illetve amelyeket a projekt megvalósításával fejleszteni kell. 2006/79/II. szám Ismerettartalmak Azok a tanuló által elsajátítandó ismeretek, amelyek nélkül az adott kompetenciá(ka)t a tanuló nem tudja megszerezni. Feladatok A megnevezés a tanuló által a projektfeladatban elvégzendő feladatokat jelöli. Szükséges eszközök, anyagok A megnevezés a tanuló által a projektfeladat elvégzéséhez szükséges eszközöket, anyagokat jelöli. Ide kell érteni a különböző „terepmunkák”, iskolán kívül végzendő tevékenységek helyszíneit is. A végrehajtás módja A végrehajtás történhet egyénileg, csoportban, párosan különféle módszertani technikák alkalmazásával. A rendelkezésre álló időtartam A projektfeladat végrehajtására rendelkezésre álló időt jelöli. A projektfeladatonként megadott időtartamok összege megegyezik a projekt időtartamával. A teljesítés kritériuma Ebben az oszlopban – elsősorban a mérendő kompetenciához kapcsolódóan – az az elvégzendő tanulói tevékenység, illetve az ennek eredményeként megvalósult produktum szerepel, amellyel a tanuló az adott kompetencia megszerzését igazolja. A kompetencia elismerésének szempontjait a Tanári teljesítményértékelő lap (lásd: 7. pont) tartalmazza. Biztonsági előírások A tanulói tevékenységek során betartandó biztonsági előírásokat rögzíti. Ebben az oszlopban szerepelnek az iskolán kívüli helyszíneken tanúsítandó magatartási formák megjelölései is.

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes